Anlægsbevilling til opførelse af bygning i [adresse] som OPS-projekt 
BESLUTNING 
Lotte Christoffersen, Tom Søndergaard, Klavs Overgaard og Keld Johansen kunne tiltræde indstillingen i 
overensstemmelse med Magistratens anbefaling.  
 
Frank Hansen og Leif Jacobsen tog forbehold med henblik på en nærmere drøftelse i 
byrådsgruppen.  
 
Jean Thomsen var forhindret i at deltage i udvalgets behandling af sagen.  
Godkendelse af projekt for opførelse og drift af bygning i [adresse] med 950 arbejdspladser og diverse udadrettede 
aktiviteter. 
RESUMÉ 
Bedømmelseskomitéen indstiller, at opgaven med opførelse og drift af byggeriet i [adresse] tildeles et 
konsortium med Ronny Østergaard – Enggaard Gruppen A/S i spidsen.    
 
Det valgte projekt lever i meget høj grad op til konkurrenceprogrammet. Bygningskomplekset er dermed med 
til at understøtte helhedsplanens vision om at omdanne [adresse] og [adresse] til en attraktiv, multifunktionel 
bydel i [adresse].    
 
Projektet har et særligt stort fokus på social bæredygtighed, hvor inklusion er et tema som udfoldes i både 
byggeprocessen, brugen og driften af bygningen.    
 
Der er i projektet også fokuseret på miljømæssig og økonomisk bæredygtighed. Bygningen bygges i 
Bygningsklasse 2020 med et meget lavt energiforbrug og der fokuseres på valg af materialer ud fra både 
æstetik, miljø, totaløkonomi og genanvendelse.    
 
Bygningen vil som forudsat stå klar til indflytning november 2018.   
 
Driften af byggeriet er udlagt til konsortiet de kommende 15 år, ud fra et ønske om at sikre en totaløkonomisk 
tilgang til projektet fra opstart og design til drift og renovering.    
 
Projektet omfatter 1.500 m2 udadvendte funktioner, der skal sikre, at huset lever op til helhedsplanens 
intentioner om at blande og skabe nye funktioner i [adresse] samtidig med, at de understøtter inklusion.    
 
Bygningen er desuden udformet således at flere af de kommunale arealer kan bruges af andre, på tidspunkter 
hvor de ellers ville stå tomme.    
 
Projektets udgiftsramme og de planlagte arbejdspladser svarer til det i byrådsindstilling af 17. juni 2015 
beskrevne.    
 
Med tillæg af uforudsete udgifter, rådgiverydelser, grundkøb, inventar og mulige tilkøb beløber den samlede 
anlægsudgift sig til 607,8 mio. kr.   
 
Likviditetsmæssigt er finansieringen forudsat tilvejebragt via leasing. Denne ydelse skal udbydes, hvorfor 
aftale herom endnu ikke foreligger. 
INDSTILLING 
At 1) Byrådet tiltræder bedømmelseskomitéens indstilling i overensstemmelse med bilag 1,    
 
At 2) Teknik og Miljø bemyndiges til at indgå kontrakt med konsortiet Ronny Østergaard – Enggaard Gruppen 
A/S i samarbejde med Yngve Søndergaard, Niras, Zelma Iversen, Caverion og Lene Laursen om opførelse og 
drift af bygningen. Vindertilbuddet udgør kontraktgrundlag og er vedlagt som fortroligt bilag 2. Der tages i 
kontrakt forbehold for erhvervelse af grund jf. afsnit 7.    
 
At 3) Der på sektor 2.53, Ejendomme meddeles anlægsbevilling på 602.823.500 kr.            
 
At 4) Rådighedsbeløbet fordeles med 37,2 mio. kr. i 2015, 275,0 mio. kr. i 2016, 152,0 mio. kr. i 2017 og 
143,6 mio. kr. i 2018  
Sagens forløb 
26-10-2015 Magistraten 
Fremsendes til [adresse] med bemærkning, at Magistraten i mødet den 26. oktober 2015 anbefaler, at byrådet 
tiltræder Borgmesterens Afdelings og Magistratsafdelingen for Teknik og Miljøs indstilling af 20. oktober 2015. 
 
Rådmand Kirsten Kjeldsen og Sille Andreasen tog forbehold. 
 
Mads Laursen deltog ikke i sagens behandling. 
04-11-2015 [adresse] 
Fremsendes til Teknisk Udvalg til behandling i henhold til beslutning i byrådets møde den 4. november 2015. 
16-11-2015 Teknisk Udvalg 
Lotte Christoffersen, Tom Søndergaard, Klavs Overgaard og Keld Johansen kunne tiltræde indstillingen i 
overensstemmelse med Magistratens anbefaling.  
 
Frank Hansen og Leif Jacobsen tog forbehold med henblik på en nærmere drøftelse i byrådsgruppen.  
 
Jean Thomsen var forhindret i at deltage i udvalgets behandling af sagen. 
18-11-2015 Aarhus Byråd 
Beslutning ikke frigivet 
